Η **θρησκεία στη Νότια Αμερική** έχει επηρεάσει σημαντικά την τέχνη, τον πολιτισμό, τη φιλοσοφία και το δίκαιο των χωρών της ηπείρου. Ο Χριστιανισμός είναι η σημαντικότερη θρησκεία, με τον Ρωμαιοκαθολικισμό να διαθέτει τους περισσότερους πιστούς. Υπάρχουν επίσης σημαντικοί μειονότητες μη θρησκευόμενων ανθρώπων και υποστηρικτών άλλων θρησκειών.

Θρησκευτική ελευθερία
---------------------

Επί του παρόντος, όλες οι χώρες της Νότιας Αμερικής διαθέτουν αυτοκεφαλία από την Καθολική Εκκλησία και χαρακτηρίζονται ως κοσμικά κράτη, γεγονός που εγγυάται την θρησκευτική ελευθερία για τους κατοίκους τους. Ωστόσο, στο Περού και τη Δομινικανή Δημοκρατία αποτελεί την επίσημη θρησκεία του κράτους. Και στις δύο χώρες η ρωμαιοκαθολική θρησκευτική εκπαίδευση είναι υποχρεωτική, ενώ και στα περισσότερα υπόλοιπα έθνη ο Ρωμαιοκαθολικισμός εξακολουθεί να επηρεάζει τον πληθυσμό σε σημαντικό βαθμό.

Χριστιανισμός
-------------

Η Βασιλική της Παναγίας της Απαρεσίδα είναι η δεύτερη μεγαλύτερη εκκλησία στον κόσμο μετά την Βασιλική του Αγίου Πέτρου.
Σύμφωνα με την αμερικάνικη εταιρεία Pew Research Center, το 83,43% του πληθυσμού της Νότιας Αμερικής είναι Χριστιανοί, αν και λιγότεροι από τους μισούς από αυτούς είναι αφοσιωμένοι πιστοί.

### Καθολικισμός

Σε πολλές χώρες της Νότιας Αμερικής ο Καθολικισμός είναι το κυρίαρχο χριστιανικό δόγμα. Στην Παραγουάη, το Περού, την Κολομβία και την Αργεντινή περισσότερα από τα τρία τέταρτα του πληθυσμού είναι Καθολικοί. Ο Καθολικισμός ήταν η μόνη θρησκεία που επιτρεπόταν κατά την εποχή της αποικιοκρατίας. Για αυτό το λόγο, οι αυτόχθονες πληθυσμοί αναγκάστηκαν να εγκαταλείψουν τις πεποιθήσεις τους, αν και πολλοί, όπως Αμερινδοί της Βολιβίας και του Περού, δημιούργησαν έναν συγκρητισμό μεταξύ της Ιθαγενούς θρησκείας και του Ρωμαιοκαθολικισμού. Στη Βραζιλία και την Κολομβία, ο Καθολικισμός αναμίχθηκε με ορισμένες αφρικανικές τελετουργίες.

### Προτεσταντισμός

Ο Προτεσταντισμός έχει παρουσία στη Νότια Αμερική από τον 19ο αιώνα, ως μειονοτική θρησκεία, αλλά παρουσίασε έντονη αύξηση από τη δεκαετία του 1980. Η πλειοψηφία των Προτεσταντών της Λατινικής Αμερικής είναι σε γενικές γραμμές Πεντηκοστιανοί. Η Βραζιλία διαθέτει σήμερα τον μεγαλύτερο αριθμό Προτεσταντών στη Νότια Αμερική (22,2% του πληθυσμού), το 89% των οποίων είναι Πεντηκοστιανοί. Στη Χιλή οι Πεντηκοστιανοί αντιπροσωπεύουν το 79% των Προτεσταντών, στην Αργεντινή το 69% και το 59% στην Κολομβία. Από την άλλη πλευρά, στην Ουρουγουάη το 66% των Προτεσταντών είναι Μεθοδιστές, ενώ μόνο το 20% είναι Πεντηκοστιανοί.

### Ορθοδοξία

Ο Ανατολικός Ορθόδοξος Χριστιανισμός εισάχθηκε στη Νότια Αμερική από ομάδες μεταναστών, που έφθασαν εκεί από διάφορες περιοχές, αλλά κυρίως από την Ανατολική Ευρώπη και τη Μέση Ανατολή. Αυτός ο παραδοσιακός κλάδος του Ανατολικού Χριστιανισμού έχει εξαπλωθεί και πέρα από τα όρια των κοινοτήτων των μεταναστών. Οι πιστοί ανήκουν σε διάφορες εκκλησιαστικές δικαιοδοσίες, οι οποίες αποτελούν τμήμα του Οικουμενικού Πατριαρχείου Κωνσταντινουπόλεως, του Σερβικού, Βουλγαρικού, Ρουμανικού και Ρωσικού Πατριαρχείου.

### Προχαλκηδόνιες Εκκλησίες

Αρκετές ομάδες Χριστιανών μεταναστών, κυρίως από τη Μέση Ανατολή, τον Καύκασο, την Αφρική και την Ινδία, έφεραν την Προχαλκηδόνια Ορθοδοξία στη Νότια Αμερική. Αυτός ο αρχαίος κλάδος του Ανατολικού Χριστιανισμού περιλαμβάνει κυρίως την Κοπτική και την Συριακή Ορθόδοξη Εκκλησία.

### Άλλοι Χριστιανοί

Στη Λατινική Αμερική υπάρχουν ακόμη πιστοί που ανήκουν στην Εκκλησία του Ιησού Χριστού των Αγίων των Τελευταίων Ημερών και στους Μάρτυρες του Ιεχωβά.

### Πνευματισμός

Η Βραζιλία είναι η χώρα με τους περισσότερους υποστηρικτές του Πνευματισμού στον κόσμο. Πρόκειται για μια κωδικοποίηση του φιλοσοφικού δόγματος, που πραγματοποίησε ο Γάλλος Αλλάν Καρντέκ κατά τον 19ο αιώνα. Ο Πνευματισμός ακολουθείται από περισσότερα από 12 εκατομμύρια άτομα, ενώ πολλοί είναι αυτοί που τον αποδέχονται σε συνδυασμό με τον Καθολικισμό.

Άλλες θρησκείες
---------------

Η Αργεντινή έχει τις μεγαλύτερες κοινότητες Εβραίων και Μουσουλμάνων στη Λατινική Αμερική. Υποστηρικτές του Ιουδαϊσμού, του Βουδισμού, του Ισλάμ, του Ινδουισμού, του Μπαχαϊσμού και Σιντοϊσμού συναντιούνται σε όλες της χώρες της Νότιας Αμερικής. Ο Ινδουισμός είναι η δεύτερη μεγαλύτερη θρησκεία στο Σουρινάμ. Σύμφωνα με την απογραφή του Σουρινάμ του 2012, οι Ινδουιστές αποτελούν το 22,3% του πληθυσμού. Ιθαγενή δόγματα και τελετουργίες εξακολουθούν να ασκούνται σε χώρες με μεγάλο ποσοστό Αμερινδών, όπως η Βολιβία και το Περού.

Στατιστικά
----------

Θρησκευτικά στατιστικά στοιχεία των χωρών της Νότιας Αμερικής (εκτίμηση του 2020):

| Χώρα | Συνολικός πληθυσμός | Χριστιανοί % | Πληθυσμός Χριστιανών | Απροσδιόριστοι % | Πληθυσμός απροσδιόριστων | Άλλοι % | Πληθυσμός άλλων | Πηγές |
| --- | --- | --- | --- | --- | --- | --- | --- | --- |
| Αργεντινή ! Αργεντινή | 43.830.000 | 85,4% | 37.420.000 | 12,1% | 5.320.000 | 2,5% | 1.090.000 |  |
| Βολιβία ! Βολιβία | 11.830.000 | 94% | 11.120.000 | 4,1% | 480.000 | 1,9% | 230.000 |  |
| Βραζιλία ! Βραζιλία | 210.450.000 | 88.1% | 185.430.000 | 8,4% | 17.620.000 | 3,5% | 7.400.000 |  |
| Χιλή ! Χιλή | 18.540.000 | 88,3% | 16.380.000 | 9,7% | 1.800.000 | 2% | 360.000 |  |
| Κολομβία ! Κολομβία | 50.000.000 | 79,5% | 39.750.000 | 15,5% | 10.000.000 | 5% | 2.500.000 |  |
| Ισημερινός Εκουαδόρ | 16.480.000 | 94% | 15.490.000 | 5,6% | 920.000 | 0,4% | 70.000 |  |
| Γουιάνα ! Γουιάνα | 850.000 | 67,9% | 580.000 | 2% | 20.000 | 30,1% | 250.000 |  |
| Παραγουάη ! Παραγουάη | 7.630.000 | 96,9% | 7.390.000 | 1,1% | 90.000 | 2% | 150.000 |  |
| Περού ! Περού | 32.920.000 | 95,4% | 31.420.000 | 3,1% | 1.010.000 | 1,5% | 490.000 |  |
| Σουρινάμ ! Σουρινάμ | 580.000 | 52,3% | 300.000 | 6,2% | 40.000 | 41,5% | 240.000 |  |
| Ουρουγουάη ! Ουρουγουάη | 3.490.000 | 57% | 1.990.000 | 41,5% | 1.450.000 | 1,5% | 50.000 |  |
| Βενεζουέλα ! Βενεζουέλα | 33.010.000 | 89,5% | 29.540.000 | 9,7% | 3.220.000 | 0,8% | 250.000 |  |
| **Νότια Αμερική** | **422.194.269** | **83,43%** | **385.210.000** | **9,18%** | **35.480.000** | **7,39%** | **11.080.000** |  |

Παραπομπές
----------

1. ↑  «Basílica de Aparecida aguarda 160 mil pessoas». Αρχειοθετήθηκε από το πρωτότυπο στις 23 Φεβρουαρίου 2012. Ανακτήθηκε στις 5 Δεκεμβρίου 2015.
2. ↑  «*Religious Composition by Country, 2010-2050*». Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
3. 1 2 3  «Luis Palau: Evangelist to Three Worlds», Christianity Today, 20 de mayo de 1983, pp. 30-1. Luis Palau, «The Gospel's Social Impact», Briefing (Portland, Oregon: Cruzada Luis Palau), verano de 1984, pp. 14-16.
4. ↑  «Censo Demográfico 2010». Αρχειοθετήθηκε από το πρωτότυπο στις 24 Νοεμβρίου 2020. Ανακτήθηκε στις 15 Ιουνίου 2020.
5. ↑  «Organizations - Assembly of Canonical Orthodox Bishops of Latin America». *oca.org*. Αρχειοθετήθηκε από το πρωτότυπο στις 5 Μαρτίου 2018. Ανακτήθηκε στις 5 Μαρτίου 2018.
6. ↑  «Meeting with the President of Brazil». 27 Οκτωβρίου 2016. Αρχειοθετήθηκε από το πρωτότυπο στις 11 Μαρτίου 2018. Ανακτήθηκε στις 11 Μαρτίου 2018.
7. ↑
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Αυγούστου 2021. Ανακτήθηκε στις 29 Αυγούστου 2021.
9. ↑  «Argentina». Αρχειοθετήθηκε από το πρωτότυπο στις 4 Ιουνίου 2019. Ανακτήθηκε στις 26 Μαΐου 2019.
10. ↑  «Argentina». Αρχειοθετήθηκε από το πρωτότυπο στις 3 Αυγούστου 2020. Ανακτήθηκε στις 26 Μαΐου 2019.
11. ↑  «Arabs and Muslims in Latin America». 17 Μαρτίου 2005. Αρχειοθετήθηκε από το πρωτότυπο στις 11 Νοεμβρίου 2020. Ανακτήθηκε στις 9 Αυγούστου 2015 – μέσω news.bbc.co.uk.
12. ↑  LeElef, Ner. «World Jewish Population». Αρχειοθετήθηκε από το πρωτότυπο στις 17 Μαΐου 2020. Ανακτήθηκε στις 9 Ιανουαρίου 2008.
13. ↑  «The Jewish People Policy Planning Institute; Annual Assessment, 2007». Αρχειοθετήθηκε από το πρωτότυπο στις 7 Νοεμβρίου 2017. Ανακτήθηκε στις 9 Αυγούστου 2015.
14. ↑  United Jewish Communities; Global Jewish Populations Αρχειοθετήθηκε 2008-05-31 στο Wayback Machine.
15. ↑  «Religion & Theology in Latin America - LANIC». *lanic.utexas.edu*. Αρχειοθετήθηκε από το πρωτότυπο στις 5 Νοεμβρίου 2009. Ανακτήθηκε στις 9 Αυγούστου 2015.
16. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
17. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
18. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
19. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
20. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
21. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
22. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
23. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
24. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
25. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
26. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.
27. ↑  «Religious Composition by Country, 2010-2050». *www.pewforum.org*. Αρχειοθετήθηκε από το πρωτότυπο στις 21 Δεκεμβρίου 2019. Ανακτήθηκε στις 18 Οκτωβρίου 2020.